  Туспуктэм udmurt.ru сайтысь Удмурт дунне Ува черкогуртын улӥсьёс быръё, кыӵе интыос, паркъёс «Улон инты но кар» нацпроект улсын 2023-тӥ арын тупатъямын луозы. Одӥгез проект улсын чаклаське паркын пыдын ветлон сюресъёсты тупатъяны, тылъёс, ӟусъёс, велопарковкаос пуктыны. Мукетыз улсын спортэн вырон площадкаез, сценаез тупатыны, писпу мерттыны. Та паркез выльдон ужъёс кутскемын ни. 2022-тӥ арын калык куаразэ сётӥз татчы велосипедэн ворттылон инты лэсьтон понна. Кызьы мыно ужъёс эскеризы Кун Думаысь депутат Олег Гарин но Ува ёрослэн йырыз Владимир Головин: – Таӵе шутэтскон интыосты умоятон сярысь калыклэсь дэмланъёссэс, куронъёссэс кылзоно, – вераз Олег Гарин. Тодады вайытӥськом, городъёсын но гуртъёсын шутэтскон интыосты тупатон, выльдон понна куара сётон мынэ 18.gorodsreda.ru сайтын. Со 30-тӥ куартолэзёзь кыстӥськоз.  